கேள்வி: டேனியல் தார்தா - சதுரங்கப் போட்டிகள் பற்றி தகவல் சொல்.
பதில்: 2017 ஆம் ஆண்டில், 12 வயதில், இவர் 14 வயதுக்கு உட்பட்டோருக்கான விரைவு சதுரங்கப் போட்டியில் வெற்றியாளர் பட்டத்தை வென்றார். பெல்ஜிய சதுரங்க வெற்றியாளர் பட்டத்தை வென்ற பின்னர் சிறிது காலத்திலேயே 2019 ஆம் ஆண்டில் இவர் தனது பன்னாட்டு மாசுட்டர் பட்டத்தைப் பெற்றார். இரண்டாவது முறையாக பெல்ஜிய சதுரங்க வெற்றியாளர் பட்டத்தை வென்ற பிறகு 2021 ஆம் ஆண்டில் தனது கிராண்டுமாசுட்டர் பட்டத்தைப் பெற்றார், 15 ஆவது வயதில் பெல்ஜியம் நாட்டின் மிக இளைய கிராண்ட்மாசுட்டராக ஆனார். 2022 ஆம் ஆண்டில் மூன்றாவது முறையாக பெல்ஜியம் நாட்டு சதுரங்க வெற்றியாளர் பட்டத்தை வென்றார்.
கேள்வி: டேனியல் தார்தா - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: 16 வயதில் 20 வயதுக்கு உட்பட்டோருக்கான சதுரங்கப்போட்டியில் அல்பேனிய வெற்றியாளர் பட்டத்தை வென்ற அர்பன் தார்தா இவருடைய தந்தையாவார். டேனியலின் தந்தை ஒரு பிடே மாசுட்டரும் ஆவார். 2019 ஆம் ஆண்டு நிலவரப்படி, டேனியல் இடைவிடாமல் இவான் சோகோலோவ் (சதுரங்க வீரர்) என்பவரால் பயிற்றுவிக்கப்படுகிறார். டேனியல் தார்தாவின் தாத்தா பார்தில் தார்தா அல்பேனியா பெராட்டில் உள்ள தோமோரி சதுரங்கக் கழகத்திற்கும் அவரது மகனுக்கும் பயிற்சியளித்தார். 82 வயதில், இன்னும் கூட இணையவழி சதுரங்கத்தில் தீவிரமாக இருக்கிறார். அவரது குடும்பப் பெயருக்கு ஆங்கிலத்தில் பேரிக்காய் என்று பொருளாகும்.